Canolafokus 46 - Canola cultivarevaluasie: Wes- en Suid-Kaap 2010
Pasop vir onkruiddoder residu oordrag!
Newsletters / Archives / Canolafokus Archives / 2011 Canolafokus No 46
Canolafokus 46 Februarie 2011
Saamgestel deur PJA Lombard
Departement van Landbou Wes-Kaap, Instituut vir Plantproduksie, Elsenburg
Die verteenwoordiging van cultivargroepe in die proewe het heelwat verander oor die afgelope dekade van net konvensioneel tot konvensioneel, TT en CL. Die aantal bastercultivars in die 2010 proewe het ook 'n merkbare toename getoon. Dit is 'n aanduiding dat maatskappye in Australië toenemend op basters, en spesifiek binne die TT en CL groepe, fokus in hul teelbeleide. Onkruiddoders met imasamoks as aktiewe bestanddeel kan gebruik om onkruide te beheer by CL cultivars. Hierdie CL-cultivars is dus ideaal vir gebruik waar peulgewasse (byvoorbeeld lusern) ondergesaai word, aangesien imasamoks-onkruiddoders ook geregistreer is vir gebruik in lusern en medics. Die TT-groep cultivars is tolerant teen simazine- en atrazine-bevattende onkruiddoders. Simazine-, atrazine- en imasamoks-bevattende onkruiddoders kan egter nie gebruik word waar konvensionele cultivars geplant word nie. Inligting oor spesifieke cultivars en hul aanwending in die onkruidbestuursprogram kan vanaf die saadmaatskappye verkry word wat hulle in Suid-Afrika versprei.
Die Departement van Landbou:Wes-Kaap het gedurende die 2010 seisoen 'n reeks cultivarproewe in die Wes en Suid-Kaap uitgevoer. Sewe proewe is in die Suid-Kaap aangeplant (11 Mei tot 2 Junie), maar slegs 2 proewe se data word hier bespreek. Die ander proewe se resultate was weens droogte (2) slakke (2) en onkruidprobeleme (1) nie bruikbaar nie. In die Swartland is 7 proewe tussen 7 Mei en 20 Mei aanplant op 6 lokaliteite waarvan slegs een se data weens oneweredige en swak ontkieming nie bruikbaar was nie.
In die algemeen was die klimaatstoestande gedurende 2010 meer gunstig vir gewasverbouing in die Swartland as in die Suid-Kaap (Tabel 1). Nogtans is die 2010 groeiseisoen gekenmerk deur onder-gemiddelde reënval in die middel Swartland (Langgewens) (Figuur 1).
Klimaatsdata vir Swartland en Suid-Kaap: 2010
(Maandelikse gemiddelde reënval, maksimum en minimum temperature)
Maart 21 2 13 69 13 15 11 8
April 21 22 10 25 0 16 12 38
Mei 22 29 19 45 19 136 84 130
Junie 53 58 37 74 107 95 36 64
Julie 52 32 21 59 47 44 28 34
Augustus 21 21 8 25 56 60 35 46
September 24 29 7 35 29 28 13 16
Oktober 104 91 55 42 52 - 26 29
Maksimum temperatuur (°C)
Maart 27.8 27.8 27.5 27.9 30.3 32.7 33.7 31.0
April 23.4 23.2 23.7 23.5 27.8 27.9 28.8 26.0
Mei 22.2 21.2 21.7 21.5 17.2 21.9 22.6 20.4
Junie 18.9 18.4 19.0 18.6 18.2 19.5 20.4 18.1
Julie 18.9 18.3 18.3 17.4 18.6 20.2 20.5 17.9
Augustus 20.9 20.8 20.7 19.5 19.6 21.6 22.4 19.6
September 21.4 21.3 21.9 22.0 20.3 23.1 24.6 21.3
Oktober 21.2 21.4 21.6 22.9 22.1 26.3 23.2
Maart 16.0 16.2 16.3 15.5 15.0 17.2 16.5 17.1
April 11.8 12.8 11.8 11.7 12.7 11.9 12.1 12.7
Mei 10.9 11.7 11.3 10.2 5.5 11.1 11.2 11.1
Junie 7.4 8.7 7.5 6.2 7.3 8.4 7.2 9.2
Julie 6.5 8.0 6.3 5.3 6.1 6.7 5.1 7.4
Augustus 7.0 8.5 7.5 6.3 7.1 7.7 6.0 8.8
September 7.8 9.1 8.5 7.3 8.0 9.0 7.1 8.7
Oktober 10.6 11.2 11.3 10.0 9.5 9.8 10.8
In die Suid-Kaap is die proewe by Riversdal en Tygerhoek vroeg geplant (11 Mei) en is goeie opbrengste behaal. Aanplantings in die Swellendam area is egter vanweë baie droë toestande later gedoen en was die opbrengste so laag en wisselvallig dat dit nie statisties verwerk kon word nie.
Aangesien dit gedurende April en Mei in beide die Swartland en Suidkaap min gereën het, was die vooropkoms beheer van onkruide nie baie suksesvol nie.
Gemiddelde temperature het voorgekom tydens die vegetatiewe groeistadium van die plante (tot blom). Die maksimum temperature tydens Augustus en September was by Langgewens en Tygerhoek hoër as die langtermyngemiddelde.
Die proefpersele in die Swartland en Suid-Kaap is voor plant met 'n vlak tand bewerk ten einde 'n fyn, gelyk saadbed te verseker. Die proewe is geplant met 'n Wintersteiger perseelplanter. Die duisendkorrelmassa en ontkiemingspersentasie van elke cultivar is bepaal en saaidigthede is bereken ten einde 'n mikpunt van tussen 50 en 70 plante m-2 te verseker.
Alle bemesting is toegedien volgens grondontledings van grondmonsters wat by elke proefperseel geneem is. Enkel supers is as fosfaat bron toegedien teen 15kg P ha-1 op alle lokaliteite om aan die plante se fosfaat- en swawelbehoeftes te voorsien. Stikstofbemesting is volgens aanbeveling gedoen en is aangepas volgens grondtipe en reënvalsyfers en het gewissel van 60 tot 100kg N ha-1, wat verdeel is in twee tot drie toedienings (plant, roset en stamverlenging). 'n Boorbespuiting is op alle lokaliteite gedoen teen die einde van die stamverlengingsfase om bevrugting te bevorder.
Chemiese onkruidbeheer, waar nodig, is volgens onkruidspesie toegepas, maar dieselfde onkruiddoders is vir alle cultivars gebruik. Die voordele wat CL- en TT-cultivars ten opsigte van die gebruik van spesifieke onkruiddoders inhou, is dus nie benut nie. Waar chemiese onkruidbeheer nie doeltreffend was, is onkruid met die hand verwyder om 'n onkruidvrye stand te verseker.
Die beheer van insekte het hoofsaaklik bestaan uit 'n vroeë bespuiting om die saailinge te beskerm. Later in die seisoen is waar nodig gespuit vir die beheer van plantluise, ruitrugmotlarwe en bolwurms.
Figure 1A, 1B en 1C
Langtermyn en 2010 klimaatsdata vir Langgewens en Tygerhoek, reënval (a), minimum-(b) en maksimum temperature (c)
Swartland saadopbrengs (ton ha-1)
Suid-Kaap saadopbrengs (ton ha-1)